**RADAN RAKENTAMISESTA**

Selitettäviä asioita;

Estetyypit (ristikko, pysty, okseri), sarjaeste (poni- ja hevosvälit), esteiden hyppysuunta (liput), turvakannattimet, johteet. Mitä tarkoittaa okserin hyppysuunnan muuttaminen. Estekorkeuden mittaaminen, okserin leveyden mittaaminen.

**SIHTEERI / TULOSPALVELU**

Kirjaa virhepisteet ja ajan ylös tuomarin sanelun mukaan. Taitoarvosteluluokissa ja merkkisuorituksissa kirjoittaa myös tuomarin kommentit pöytäkirjaan.

Kirjaaminen joko käsin tai Equipeen.

**AJANOTTAJA**

Ottaa aikaa, arvostelusta riippuen, sekä perusradalta että uusinnasta. Jos ratsukko kieltäessään hajottaa esteen, ajanotto pysäytetään esteen korjaamisen ajaksi.

**LIPUTTAJA**

Liputtaa lähtö- ja maalilinjoilla. Lähtölinjalla lippu ylös, kun tuomari antaa lähtömerkin, ja alas, kun ratsukko ylittää lähtölinjan. Maalilinjalla lippu ylös, kun ratsukko lähestyy viimeistä estettä, ja alas, kun ratsukko ylittää maalilinjan. Jokaiselle ratsukolle liputus samasta kohtaa, esim. kun ratsastaja linjalla. Liputus tehtävä reippaasti ja täsmällisesti.

Valmistautuminen tehtävään: Varsinkin maalilinjan liputtajan opeteltava rata, että tietää koska ratsastaja on lähestymässä maalia.

**RATAHENKILÖKUNTA**

Nostaa pudonneet puomit ja korjaa hajonneet esteet. Jos esteiden eteen/taakse tulee monttuja, tasoittaa niitä.

**PORTIN- / OVENAVAAJA**

Päästää radalle kilpailevan ratsukon sekä seuraavan valmistautumaan. Kun tuomari antaa lähtömerkin, porttia tai ovea ei avata ennen kuin ratsukon suoritus päättyy.

**VERKKAVAHTI**

Määrää ratsastettavan kierroksen ja verryttelyesteen. Ohjeistaa ratsastajat huutamaan ”este” kun haluavat hypätä, nostaa tarvittaessa pudonneen puomin.

**KUULUTTAJA**

Kuuluttaa seuraavan ratsukon sekä ketkä valmistautuvat, kertoo yleisölle ja kilpailijoille ajankohtaisia asioita, toimii tarvittaessa dj:nä. Kisojen tunnelmanluoja. =)

Valmistautuminen tehtävään; opettele seurojen lyhenteet, sekä vaikeasti lausuttavien hevosten nimet.

**KANSLIA**

Ottaa vastaan lähdönvarmistukset ja kerää maksut. Avautuu viimeistään puoli tuntia ennen kisojen alkua.

**KAHVIO**

Keittää kahvia ja paistaa makkaraa. Kahvion siivous kisojen jälkeen. Yleensä kahvio+kanslia yhdessä, isommissa kisoissa erikseen.

**PALKINTOSIHTEERI**

Huolehtii ruusukkeet ja mahdolliset muut palkinnot valmiiksi palkintojenjakoon.

**LIIKENTEENOHJAAJA**

Huolehtii parkkeerauksen sujuvuudesta. Tärkeää varsinkin isommissa kisoissa, kun liikennettä paljon.

Valmistautuminen tehtävään; huomioliivi päälle. Käy parkkeerausjärjestystä läpi etukäteen.

**TALLIVASTAAVA**

Huolehtii (lähinnä alatallin) järjestyksestä ja rauhasta. Jos on vieraskarsinoita, tarkistaa että ne on merkitty ja siivottu ennen kisojen alkua. Tarkistaa myös, että vieraskarsinat sekä Annelta vuokrattujen hevosten karsinat on siivottu ratsastajien toimesta kisojen jälkeen.

Valmistautuminen tehtävään; tarkista, että tallista tai lähettyviltä löytyy talikko, kottikärryt ja luuta.

TARVITTAESSA kentän huolto (lanaus, kakkojen kerääminen)